Unes notes desconegudes de Pau Ignasi de Dalmases a les biblioteques de Nicolás Antonio – Vademècum\n22gen. 2017 17 set. 2017\nLes obres de Nicolás Antonio (Bibliotheca hispana nova, 1672, i Bibliotheca hispana vetus, 1696) van ser rebudes en el seu temps com una aportació de primer ordre a la bibliografia hispànica, cosa que no va impedir que se’ls retragués la falta d’informació en certs camps i que, en conseqüència, se’ls afegissin notes per ampliar les dades que proporcionaven. Les més famoses són les de Francesc Pérez Bayer, que les va incloure en la seva segona edició de les biblioteques (1783-1788).\nEl propòsit de completar Antonio en aspectes relacionats amb la cultura catalana no va ser rar al llarg del segle XVIII. Pere Serra i Postius i Jaume Caresmar, per exemple, van deixar materials per a biblioteques que milloraven la informació sobre els escriptors d’aquella procedència. Anys abans, el mateix Antoni de Bastero, que a la Crusca provenzale (1724) ja havia inclòs notícies sobre escriptors, obres i manuscrits catalans medievals i moderns, les havia ampliat en uns interessantíssims fulls manuscrits relligats entre els plecs d’un exemplar imprès de la Crusca (ms. 3-II-4 de la Reial Acadèmia de Bones Lletres de Barcelona; MCEM 2698).\nPrimeres notes de Dalmases\nEl diplomàtic, historiador i erudit Pau Ignasi de Dalmases (1670-1718), ambaixador davant de la reina Anna d’Anglaterra durant la guerra de Successió, membre de l’Acadèmia dels Desconfiats i cronista oficial de la Corona d’Aragó, no va ser menys i va deixar unes Notas a la Bibliotheca antigua y nueva de don Nicolás Antonio, encara inèdites, però força conegudes perquè van córrer entre alguns dels erudits catalans dels segles XVIII-XIX. Dalmases havia afegit aquelles notes en un volum d’Antonio que Josep Finestres va aconseguir del convent de Santa Caterina de Barcelona, on van anar a parar alguns llibres de la biblioteca de Dalmases i el seu fill Ramon, i les va addicionar. El llibre, enriquit amb aquesta nova aportació, va passar a l’hereu de la biblioteca finestresiana a Cervera, Andreu Massot. A partir d’aquestes notes es va fer la còpia que Jaume Pasqual va incloure en un dels seus volums dedicats als Sacrae Cathaloniae antiquitatis monumenta (Biblioteca de Catalunya [BC], ms. 729/11; MCEM 122). És precisament la llarga rúbrica d’aquesta còpia la que explica la història de la transmissió de l’exemplar de Dalmases-Finestres que acabo de resumir:\nNotas que don Pau [corr. de Pablo] Ignasi Dalmases posà de sa mà a l’exemplar que possehí de la Bibliotheca de don Nicolau, que vui té don Andreu Massot, de Cervera, hereu de la llibreria de don Joseph Finestres; qui lo hagué de Santa Catharina de Barcelona per 40 rals i lo añadí de altres notas, també de sa pròpria mà, com van señalades, mai extretas ni apreciadas com mereixen no sols per la correcció, aument e il·lustració de la dita Bibliotheca, sí que per crèdit de la lectura, erudició, tino i aplicació de Dalmases. Dirigeix-las lo copiste al doctor don Jaume Pasqual, canonge premonstratense del real monestir de las Avellanas, com a promotor i restaurador del bon gust en Cathaluña i sagàs indagador dels tresors dels ingenis de nostres antichs cathalans.\nLes notes de Dalmases-Finestres van ser copiades, encara, per Josep de Vega i Sentmenat i després per l’oratorià Ramon Ferrer (Real Academia de la Historia, ms. 9/5712; Biblioteca de la Universitat de Barcelona [BUB], ms. 712; MCEM 2431). Finalment, en conec una còpia anònima parcial del XIX-XX, que depèn de Ferrer i es conservava a la biblioteca dels Dalmases, d’on va passar per compra a la Biblioteca de Catalunya el 1916 amb la resta de llibres de la col·lecció (BC, ms. 1878; MCEM 225).\nUna nova col·lecció de notes\nEl ms. A-35 de l’Arxiu Històric de la Ciutat de Barcelona (AHCB) conté unes Adiciones a mis adiciones a la Biblioteca antigua de don Nicolás Antonio –primera rúbrica que s’hi llegeix– sense nom d’autor, que l’inventari manual atribuïa a Pérez Bayer (MCEM 2627). La lletra coincideix amb la d’alguns diccionaris enciclopèdics i miscel·lànies erudites conservats al mateix arxiu i compilats per Dalmases, sempre amatent a recollir informació per als seus projectes, especialment de caràcter historiogràfic i sovint inacabats. Hi ha més arguments que avalen la hipòtesi de l’atribució del manuscrit a Dalmases. En primer lloc, l’al·lusió en primera persona a una obra pròpia:\nYo dexé hecha larga i cumplida memoria de Boadas en mi Dissertación histórica por la patria de Paulo Orosio, cap. 29, desde la pág. 359.\nLa Dissertación s’havia publicat a Barcelona, el 1702, a la impremta de Rafael Figueró. Se’n conserva un exemplar manuscrit amb esborranys corregits per l’autor; entre les mans n’hi ha d’habituals en l’equip de copistes que van treballar per a aquest (MCEM 1039). Sigui dit entre línies, la comparació d’aquests esborranys amb l’edició definitiva revela el procés de correcció d’estil a què va ser sotmesa l’obra per part de l’autor o d’un tercer.\nTornem, però, a les notes. Un segon argument per a l’atribució a Dalmases són les al·lusions a manuscrits de la seva propietat. Un exemple entre d’altres: l’últim bifoli conservat de les addicions conté la taula d’un còdex de la Vida de Jesucrist de Francesc Eiximenis, que Dalmases transcriu a partir d’un exemplar seu: “Pero tengo, como he dicho, en mi librería un ejemplar mui antiguo ms. de esta obra […] en dos tomos o volúmenes en folio”. Es refereix als actuals ms. 459 i 460 de la BC, ingressats per la citada compra de 1916. Les obres d’Eiximenis, per cert, eren particularment apreciades per Dalmases: “por tener, como tengo, muchas d’ellas manuscriptas en mi librería, que guardo i venero con la maior estimación i aprecio”.\nEl primer bifoli del ms. A-35 de l’AHCB duu una “A” al marge i consisteix en 41 notes històriques i bibliogràfiques numerades a les seves pròpies addicions. A partir del segon, els bifolis porten la indicació marginal “B. V.” (Biblioteca [hispana] vetus) i contenen un recull de notícies bibliogràfiques sobre autors catalans –però també alguns aragonesos i castellans–, d’extensió desigual, que omplen les llacunes i/o amplien les dades que Antonio en donava.\nEl valor del ms. A-35 resideix sobretot en el fet que moltes notícies es redacten a partir de llibres manuscrits que Dalmases tenia en la seva biblioteca, una col·lecció important per estudiar la transmissió d’alguns gèneres i autors de la literatura medieval i la primera Edat moderna catalana fins als nostres dies. A diferència d’altres col·leccions antigues, la de Dalmases es pot reconstruir gràcies a l’alt nombre de volums que se n’han conservat a la BC i l’AHCB; també n’hi ha a la BUB, a la Societat Arqueològica Lul·liana de Palma i a la Martinus-Bibliothek de Mainz. Aquests últims són manuscrits lul·lians cedits per Dalmases per a la preparació de la primera gran edició moderna de les obres de Llull, la Moguntina, a càrrec d’Ivo Salzinger (1721-1742), com he explicat en un altre lloc. El ms. A-35, doncs, completa el ben conegut inventari de la seva llibreria (BC, ms. 677; cf. BUB, ms. 1944/7), format bàsicament d’impresos i elaborat pel seu bibliotecari el prevere Joan Pau Colomer, que deixà unes inconfusibles anotacions en molts llibres del propietari i del seu fill Ramon de Dalmases i de Vilana, i va compilar manuscrits a partir dels materials que li oferia la col·lecció Dalmases.\nLes addicions de Dalmases a Antonio combinen informació biogràfica i extractes d’obres citades, al costat de llargs excursos sobre polèmiques erudites del XVII, especialment al voltant de certs falsos historiogràfics. No hi falta la reiterada observació sobre el desconeixement d’Antonio de tal o tal figura. Les dades que Dalmases proporciona permeten la identificació –en curs– dels llibres descrits amb alguns dels manuscrits avui conservats. Segueixen alguns exemples. Hi tenen una presència important els noms de la tradició jurídica catalana medieval i moderna, en què les fonts historiogràfiques juguen un paper important, consolidat per la publicística produïda per alguns juristes durant els conflictes bèl·lics de mitjan segle XVII i començament del XVIII. Per afinitat personal, Dalmases mostra un evident interès per millorar la informació sobre històries i historiadors: els annals de Ripoll transmesos per Étienne Baluze i Jaume Ramon Vila, l’obra dels monjos de Santes Creus Bernat Mallol i Joan Salvador, la crònica del regnat de Pere III –llegida impresa a través de les Cròniques d’Espanya de Carbonell–, l’arxiepiscopologi de Tarragona del canonge Josep Blanc, etc. Dedica un llarg excurs al pseudo-Bernat Boades, a qui Antonio no coneixia “pues ahún no estava descubierto su libro”, sense dubtar de la seva autenticitat i amb referències a la història de la transmissió del manuscrit de Joan Gaspar Roig i Jalpí a partir de la informació proporcionada pel P. Maseres, que va tenir la major part dels llibres de Roig; també tracta d’un altre fals polèmic relacionat amb Roig i Jalpí, el cronicó de Liberat.\nLa prosa devocional, moralitzant i teològica constitueix un altre punt d’interès. Una bona part dels autors i obres que esmenta, Dalmases els consulta en volums de la seva llibreria que ens han arribat: a més d’Eiximenis, la Doctrina moral atribuïda a en Pacs i el llibre de Jafudà Bonsenyor; la Scala de contemplació d’Antoni Canals amb el Lignum vite de sant Bonaventura; el Llibre de beatitud, de Joan Pasqual; un sermonari de Felip Malla; el Mirall de la creu de Domenico Cavalca en traducció de Pere Busquets, del qual té dos exemplars. Del menoret Ponç Carbonell recorda els comentaris bíblics, entre els quals hi ha una breu crònica dels papes i els emperadors. En canvi, només coneix Isabel de Villena a través d’una carta d’Hipòlit Samper inclosa a les Advertencias históricas sobre las obras de algunos doctos escritores modernos, de Luis de Salazar (1688). Etcètera.\nQuant a l’heràldica, a les addicions apareixen els seus exemplars de la Crònica de cavallers catalans de Francesc Tarafa i l’armorial de Bernat Mestre, domer de Sant Pere de les Puelles. Destaco també una al·lusió al tractat de les monedes d’Arnau de Capdevila que “tuve io en mi poder algún tiempo, tenía las cubiertas de madera i las ojas escritas en pergamino, después no he podido saber qué se á hecho ni dónde á parado”; i una compilació de dret canònic que havia pertangut a Joan Feixes, canonge de la seu de Barcelona i servidor de Calixt III, amb notes autobiogràfiques de Feixes i el romanç anònim sobre la caiguda de Constantinoble que comença “Plors, plants, sanglots e gemechs de congoixa”.\nA més de la pròpia biblioteca i de fonts bibliogràfiques, Dalmases esmenta obres que ha vist o coneix gràcies a tercers, per exemple el marquès de Mondéjar, un altre col·leccionista important per a la transmissió de la producció historiogràfica catalana. Dalmases li deu el coneixement dels annals de Ripoll ja citats i de les Memorias de Cataluña hasta los condes hereditarios de Barcelona, una obra del mateix marquès de la qual hi ha una còpia en una compilació de Dalmases (AHCB, ms. B-4).\n(Imatge: Arxiu Històric de la Ciutat de Barcelona, ms. A-35, bifoli 47)\nEtiquetes: Manuscrits, Nicolás Antonio, Pau Ignasi de Dalmases, Tradició literària catalana\nAnterior Els goigs de Ramon Llull (21)\nSegüent Els goigs de Ramon Llull (i 22)


DE LLENGÜES I PARLES: d’abril 2014\nQuan tenim, en català, un sintagma compost per NOM + preposició DE + NOM, per exemple tassa de cafè, en anglès es pot presentar igual (NOM + of + NOM) o amb l’estructura NOM + NOM amb l’ordre invertit: cup of coffee / coffee cup però hem de tenir en compte que el significat, a vegades, no és el mateix.\na dog House – una casa de gos\na house of cards – un castell de cartes\nthe car keys – les claus del cotxe\na sense of duty – un sentit del deure\nFer una teoria completa de quan fer servir una expressió o l’altra és molt complicat. Però hi ha un cas bastant clar: contenidor, contingut.\nSi em refereixo al contingut (dintre del contenidor): a glass of wine – un vas (ple) de vi\nSi em refereixo només al contenidor: a wine glass - un vas que s’usa generalment per posar-hi vi, un vas per al vi.\ncup of coffee – tassa (plena) de cafè\ncoffee cup – tassa per al cafè\npot of tea – pot (ple) de te\nmug of Beer – gerra (plena) de cervesa\nbeer mug – gerra per a la cervesa\nbasket of food – cistella (plena) de menjar\nfood Basket – una cistella per a portar menjar\nbottle of champagne – ampolla (plena) de xampany\nchampagne bottle – tipus d’ampolla\nEn tots aquests exemples, la primera expressió es refereix al continent més el contingut, i la segona només al continent. És a dir compraríem una cup of coffee en un bar o una cafeteria, i una coffee cup en una botiga de parament de la llar.\nVegem-ho amb unes frases d’exemple:\nI paid for the cups of coffee this morning, as my friend had no change.\nHe pagat els cafès aquest matí perquè el meu amic no tenia canvi.\nI gave her six wine glasses for her birthday.\nLi he regalat sis copes de vi pel seu aniversari.\nEn algun cas, el concepte té un ús una mica diferent, per exemple:\nbowl of sugar – quantitat de sucre que hi cap a la sucrera, com a possible mesura\nsugar bowl – sucrera (plena, mig, plena o buida)\nJa sabem que això de les llengües i les parles no és cap ciència exacta però si tenim en compte aquesta petita regla contenidor-contingut potser l’encertarem força vegades !!\nPublicat per Angela Taixe a 4:15 Cap comentari:\nParaules ben normals i corrents en l’ús quotidià de qualsevol parlant. I, en el seu origen, totes tenen algunes curiositats que val la pena comentar.\nD’entrada ja podem observar que biquini, sandvitx i robot, només poden ser noms amb significats molt concrets. El mot còmic, en canvi, presenta dues entrades al diccionari: una com a nom que designa una historieta il·lustrada i una altra com a adjectiu relatiu a la comèdia, adjectiu que, substantivat, pot referir-se a l’actor.\nVegem-ho en detall:\nBiquini: vestit de bany femení que consta de dues peces, calces i sostenidors.\nBikini és el nom de l’illa més gran de l’Atol Bikini a la Micronèsia de l’Oceà Pacífic, coneguda perquè s’hi van fer 23 explosions d‘armes nuclears entre 1946 i 1958.\nPocs dies després de la primera explosió i quan a les notícies no parava de sortir el nom de Bikini, a París va llançar-se al mercat una peça de bany femenina que tenia dues parts: el biquini. Al diari Le Monde, es deia que: “El minimalista biquini és xocant com la mateixa explosió”. D’una manera irònica, es comparava la impressió que va causar el biquini en la societat a la impressió de les bombes en aquella illa.\nPer cert, que els nadius en diuen Pikini i en la seva llengua PIK significa superfície i NI significa coco.\nEn català, aquesta paraula, també té un altre significat: entrepà calent de pernil dolç i formatge fet amb pa de motlle. Ara bé, si aneu a Madrid haureu de demanar un sándvich de jamón y queso perquè els biquinis només els relacionen amb la platja.\nSi cerqueu aquest mot al diccionari trobareu que us remet a entrepà. I la definició d’entrepà és: panet o crostó mig partit o dues llesques de pa amb un tall de carn, d’embotit, de formatge, etc., a dins. O sigui que pot ser molt més variat que un biquini.\nÉs curiós l’origen d’aquest significat per a aquest nom. Sembla ser que John Montagu IV, comte de Sandwich (1718-1792), va estar vint-i-quatre hores seguides jugant a cartes. Com que no es volia aixecar de la taula de joc, va demanar que li portessin dues llesques de pa amb un filet de carn al mig, de manera que ho pogués agafar amb una sola mà i així continuar la partida. Veient la comoditat de l’invent, els altres jugadors van exclamar: A mi, el mateix que Sandwich! Per a mi, també un Sandwich!\nI així va néixer l’aplicació d’un nom propi a un tipus d’entrepà. O això diuen...\nCòmic és una paraula que, en català, segons Joan Coromines, apareix ja el 1.500 procedent del llatí que l’havia agafada del grec. Sempre referint-se a la persona que fa comèdia o que té la característica de la comicitat.\nPerò el significat que aquí volem comentar és el que va aparèixer a finals segle XIX i primer terç del XX. Còmic: història explicada mitjançant una successió de vinyetes que contenen il·lustracions i text alhora.\nLa història del còmic contemporani comença primer a Europa i s’exporta als Estats Units. Allà van desenvolupar el gènere i el 9 d’abril de 1893 es va publicar la primera tira còmica o comic strip al diari World. Després al 1933, també als Estats Units, va aparèixer el primer comic book, el llibre d’historietes il·lustrades: Funnies on Parade.\nCom podeu observar, nosaltres hem agafat del mot anglès només una part per designar el tot. Així doncs, no diem “llibre còmic” sinó simplement “còmic”.\nRobot: màquina que pot realitzar automàticament una sèrie de moviments i tasques que normalment fan persones.\nAquesta és una paraula que ve del txec robota i etimològicament significa treball forçat.\nKarel Čapek (Malé Svatonovice, 1890 - 1938) va ser potser l'escriptor txec més important del segle XX i va ser qui va popularitzar la paraula robot.\nEl terme va ser utilitzat per primer cop amb el sentit actual a la seva obra teatral Robots Universals de Rossum escrita en col·laboració amb el seu germà Josef el 1920 i interpretada per primer cop el 1921. A l'obra denominava d'aquesta manera uns androides. Encara que els robots de Čapek eren humans artificials orgànics, avui dia el mot "robot" es fa servir per a tota mena de mecanisme automatitzat, no necessàriament amb forma humana.\nQuè tenen en comú les quatre paraules comentades? Doncs que ens han arribat a través de la cultura anglosaxona.\nEls préstecs entre llengües són molt freqüents i, sovint, enriquidors.\nPublicat per Angela Taixe a 2:26 2 comentaris:\nPublicat per Angela Taixe a 2:15 Cap comentari:


Batecs d'escapament de la unió aurículo-ventricular\nApareixen quan la freqüència del nòdul sinusal cau per sota de la freqüència d'un marcapàs situat a la unió aurículo-ventricular, o bé quan hi ha un bloqueig sino-auricular de sortida, una aturada sinusal o un bloqueig aurículo-ventricular de segon grau que redueix la freqüència ventricular per sota del marcapàs secundari esmentat.\nSolen finalitzar una pausa o un interval RR superior al del cicle sinusal.\nTenen la morfologia ja descrita a l'apartat anterior (pot haver-hi P retrògrada precedint, seguint o estant inclosa en el complex QRS) i són similars als batecs sinusals, encara que poden presentar petites variacions si són conduïts amb aberrància.\nBEUAV en una malalta de 74 anys amb cardiopatia isquèmica. Després del segon batec sinusal es produeix una pausa sinusal apareixent dos BEUAV (el registre va quedar interromput pel canvi de derivació on ja tornava a registrar-se RS). El primer BEUAV té una onda P retrògrada i el segon no. La morfologia dels batecs d'escapament és similar a la dels sinusals.\nBEUAV en un malalt de 86 anys que està en fibril·lació auricular crònica. Després del 3r batec es produeix una pausa amb l'aparició d'un BEUAV que té una morfologia un xic diferent a la de base. Aquesta diferència és la que permet en aquest cas la identificació del BEUAV (si hagués estat similar només veuríem a l'ECG de superfície un alentiment en la freqüència cardíaca).\nBEUAV en una malalta que presenta un BAV aparentment 2:1 (posteriorment va passar a BAV complert i va requerir la implantació d'un marcapàs). Els senyals (*) mostren les ondes P i els senyals (*) els BEUAV. Aquests mostren una petita onda terminal (positiva a aVR). Hi ha la possibilitat que els BEUAV activin retrògradament el NS tornant a iniciar el cicle.\nBEUAV en un home sa de 28 anys. Es registra una arítmia sinusal respiratòria. Al disminuir la freqüència apareixen BEUAV (2n i 5è batecs del traçat superior i els dos últims del traçat inferior  imatge ampliada ). Els dos primers no estan relacionats amb la P sinusal (1) que els precedeixen. Ambdós impulsos (el sinusal i el BEUAV) estan dissociats i s'interfereixen mútuament a nivell de la UAV. El penúltim impuls té una onda P retrògrada i l'últim no. La morfologia dels batecs d'escapament és força similar a la dels sinusals.\n(1) La P registrada just abans d'aquests batecs no és una P retrògrada i sí la P sinusal. Per ser una P retrògrada hauria de ser negativa a les derivacions de la cara inferior; en aquest registre DII i aVF, i positiva a aVR)\nBEUAV en un malalt de 81 anys amb BBEFH. Presenta pauses sinusals amb BEUAV (*). Aquests tenen la mateixa morfologia que els batecs sinusals (BBEFH) i registren una onda P prèvia que és la sinusal (1). Ambdós impulsos s'interfereixen mútuament.\n(Ritmes de la unió AV) anterior ---------- índex ---------- següent (RUAV)


La Cambra de Castelló eleva a 4.950 euros la subvenció per contractar joves del Programa PICE | Noticia Camara Comercio Castellon\nLa Cambra de Castelló eleva a 4.950 euros la subvenció per contractar joves del Programa PICE (21/07/2017)\nCastelló 21/07 / 2017.- La Cambra de Comerç de Castelló ha obert la Convocatòria d'ajuts a empreses de la província que contractin joves que participin en el Pla de Capacitació del Programa Integral de qualificació i Ocupació (PICE), programa cofinançat per Fons Social Europeu per a joves beneficiaris del Sistema Nacional de Garantia Juvenil.\nL'import de la subvenció per cada contracte realitzat serà de 4.950 € i el termini de presentació finalitza el 29 de desembre de 2017 o fins a esgotar la disponibilitat pressupostària. Els contractes hauran de tenir una durada mínima de sis mesos i ser a temps complet en qualsevol de les seves modalitats: indefinit, temporal, en pràctiques o per a la formació i l'aprenentatge.\nEl Programa Integral de Qualificació i Ocupació (PICE) de la Cambra de Comerç de Castelló és un dels instruments que articulen a Espanya el Programa Operatiu d'Ocupació Juvenil 2014-2020 del Fons Social Europeu per a donar suport a la reducció de la taxa d'atur entre els joves de 16 a 29 anys, millorant la seva qualificació i ocupabilitat i promovent l'autoocupació.\nAmb l'objectiu, a més, de fomentar l'autoocupació, es mantenen les ajudes de 1.800 € a emprenedors per a joves que participin en el Pla de Capacitació del Programa integral de qualificació i Ocupació (PICE) que posin en marxa una nova activitat empresarial o professional.\nDes que la Cambra de Castelló inici el Programa, 512 joves han aconseguit ocupació a través del PICE; 17 joves emprenedors han iniciat la seva activitat empresarial o professional i 212 empreses s'han adherit.\nLes persones interessades poden ampliar informació a:


Ellen Johnson-Sirleaf, al costat de Laura Bush, el dia de la seva investidura com a presidenta de Libèria, el febrer del 2008, a Monròvia. Foto de Shealah Craighead/ Casa Blanca.\nEl Nobel de la Pau va camí de convertir-se en un macabre acudit global. Si em permeteu la comparació, seria l'equivalent planetari de la Creu de Sant Jordi, atorgada a eminències tan enlluernadores com Fèlix Millet. Hom diria que els membres del comitè noruec posen tot el seu esforç en cercar el guanyador més inconvenient, a fi i efecte de desencadenar una onada de crítiques enceses. Malgrat les incomptables pífies de la respectada institució, encara hi ha mitjans que exalten les virtuts dels dubtosos vencedors, a través d'un enfocament pueril, exempt de crítiques i anàlisis en profunditat. Qualsevol ciutadà que no hi entengui un borrall de política internacional -com una humil servidora- és capaç d'ensumar el tuf pudent que desprenen els guardons. Honorar la tasca reconciliadora de Johnson-Sirleaf a Libèria és un insult a la intel·ligència, quan ens assebentem del recolzament que va oferir al sanguinari dictador Charles Taylor. Tampoc és sobrer destacar els seus càrrecs en l'elit financera i que el Nobel li ha caigut del cel uns dies abans de les eleccions, les quals se li presentaven ben magres, atesos els flagrants incompliments de les seves promeses, en el terreny econòmic i social. Els opositors de la presidenta treuen foc pels queixals, amb tota la raó del món. Asseguren que els liberians no es deixaran enredar per aquest cop d'efecte. Johnson-Sirleaf ha estat igualment criticada pel seu marcat tarannà neoliberal, tan afable amb les administracions nord-americanes, que la perceben com la perfecta aliada africana. Quina és la motivació política oculta, en la concessió del premi?\nLa història del Nobel de la Pau està farcida d'autèntics despropòsits, que arriben a situacions tan delirants com la nominació de Hitler i Stalin, el parell de monstres més temibles del S. XX, en pocs anys de diferència. Però la tira de contradiccions és llarga. Recordem alguns mèrits memorables. Theodore Roosevelt i la política intervencionista (1906); Henry Kissinger i les dictadures llatinoamericanes (1973); Arafat, Peres, Rabin i el vesper del Pròxim Orient (1994); Kofi Annan i la corrupció del programa petroli per aliments (2001); Obama i la guerra de l'Afganistan (2009), entre altres distingides contribucions a la pau mundial. Com és evident, personalitats que realment haurien merescut el reconeixement, es van quedar fora del quadre. La galdosa trajectòria mereixia una bona rentada de cara. Em pregunto si la quota femenina ha estat una estratègia premeditada o només és fruit de les amables intencions dels acadèmics. A banda del currículum de violència dels llorejats, calia compensar a corre-cuita el baix percentatge de dones, en el llistat de guanyadors de totes les disciplines. Johnson-Sirleaf ha de compartir el pastís pacifista amb la seva compatriota Leymah Gbowee i la iemenita Tawakul Karman. Em podríeu dir que també hi ha un vessant positiu en aquests nomenaments. Potser si. Personalment, temo que no es tracti d'una nova utilització de la dona, amb finalitats cosmètiques. Aquest fet no canviarà per a res la nostra situació dins d'un patriarcat demolidor. Com a referent simbòlic, recordem que Alfred Nobel, pare de la criatura, va inventar la dinamita. Un inici bastant il·lustratiu del que vindria a continuació. Veurem si en el futur es calmen els ànims ... o continuen les explosions.


Es publica al BOE el nou Pla Anual de Política d'Ocupació per al 2012\nInici » Jurídic » Es publica al BOE el nou Pla Anual de Política d'Ocupació per al 2012\nFoto de mans. Font: XES\nEn el context de crisi actual, una de les principals preocupacions de la societat civil i dels diferents agents socials és l’alt índex d’atur i les problemàtiques que duu associades, per tant, és d’especial interès per a la ciutadania totes aquelles mesures destinades a la creació d’ocupació.\nEn relació amb aquesta qüestió, el passat 4 d’agost es va publicar al BOE la resolució de la Secretaria d’Estat d’Ocupació que aprova el Pla Anual de Política d’Ocupació per al 2012.\nDc, 15/08/2012 - 11:39\nEl 4 d’agost es va publicar al BOE la resolució de 24 de juliol de 2012 de la Secretaria d’Estat d’Ocupació , que publica l’acord del Consell de Ministres de 6 de juliol de 2012, el qual aprova el Pla Anual de Política d’Ocupació per al 2012.\nEl Pla Anual de Política d’Ocupació detalla a cada exercici els objectius de l’estratègia d’ocupació que han d’assolir tant a l’Estat com les Comunitats Autònomes, així com els indicadors que s’utilitzaran per conèixer el grau de compliment dels mateixos.\nAlguns dels objectius fonamentals del Pla d’Ocupació 2012 són: reduir la taxa de d’atur juvenil, millorar les possibilitats de trobar feina de les persones que es troben en situació d’atur, recolzar als emprenedors, potenciar la col·laboració pública i privada en els mecanismes de recerca de feina per a les persones desocupades i desenvolupar mesures per a col·lectius especials com les persones amb discapacitat. També es fa especial referència a la lluita contra el frau.\nEn relació al Tercer sector, també s’ha de destacar que passat 6 d’agost el Ministeri de Treball i Seguretat Social va anunciar que invertirà 12 milions d’euros en projectes de promoció i recolzament del treball autònom, l’economia social i la responsabilitat social de les empreses, així com la formació de les persones que treballen en aquests àmbits. També es consideraran prioritàries totes aquelles activitats orientades a commemorar l’any 2012 com l’any internacional de les cooperatives.\nLes entitats sense ànim de lucre, així com les universitats públiques i privades, seran les encarregades de gestionar els projectes que siguin escollits d’acord amb la convocatòria publicada al BOE.


El medi ambient. Reciclar joguines | Curriki\nEl medi ambient. Reciclar joguines\nLa campanya R-CicleJoguina informa sobre la necessitat de reciclar de manera controlada els components de les joguines. El programa "El medi ambient" en parla en aquest capítol. Esplugues de Llobregat i Molins de Rei són escenari de la campanya R-CicleJoguina, impulsada per la Fundació Ecotic, que té com a objectiu sensibilitzar sobre la recollida selectiva de petits aparells elèctrics i electrònics, incloses les joguines. Per això, als alumnes se'ls explica que aquests objectes no poden anar a les escombraries, perquè contenen metalls pesants que s'han d'eliminar de manera controlada. A classe se'ls reparteixen diverses joguines, perquè separin les que, segons el que els han exposat, han d'anar als contenidors especials. La prova pilot durarà tres mesos. La Fundació Ecotic, que agrupa més de dues-centes empreses productores i importadores d'aparells elèctrics i electrònics, ha repartit contenidors per les escoles per millorar la recollida d'uns aparells que ara són menys de l'1% dels objectes que arriben a les deixalleries. Els aparells que han anat a parar als contenidors els recull Solidança, empresa que dóna feina a persones en risc d'exclusió social. La recollida es fa a les quaranta escoles que participen en el projecte. Un cop a Solidança, els treballadors treuen les piles de les joguines i separen les que encara funcionen de les inservibles. Les primeres es posen a la venda a les botigues de l'empresa i les altres s'envien a reciclar a la planta especialitzada del Pont de Vilomara. Així s'evita que vagin a l'abocador i contaminin, però també es creen llocs de treball. Les festes de Nadal i Reis són un bon moment per recordar la importància que aquests aparells, un cop en desús, tinguin un tractament correcte.\nEUN,LOM,LRE4,hdl:10494/38270,work-cmr-id:38270,MERLI:merli/6144,ilox,learning resource exchange,LRE metadata application profile,LRE


George Orwell va estar ingressat a l'Hospital de Santa Maria de Lleida\nGeorge Orwell | Cedida\nper Redacció 17 d’octubre de 2018 09:00\nEric Arthur Blair, més conegut com a George Orwell, és sens dubte un dels escriptors més prolífics del segle XX. Possiblement un dels passatges més desconeguts de la seva vida és que va passar una setmana a Lleida, i d’això en deixa constància al seu llibre Homenatge a Catalunya.\nEl maig del 1937, en plena Guerra Civil Espanyola, Orwell es trobava al front republicà de la Serra d’Alcubierre (Monegres, Osca), mentre formava part de la Divisió 29 del POUM. Una nit mentre feia guàrdia una bala perduda li va entrar al coll i el braç dret se li va paralitzar per complet.\nCom van poder, els companys del front van evacuar-lo de la serra durant la matinada amb destí a l’hospital més gran de les immediateses. Va ser així com Orwell va ser traslladat a la ciutat de Lleida, restant sis dies convalescent a l’actual Hospital de Santa Maria.\nSegons ell mateix explica en el llibre, el caos regnava al centre mèdic i el seu personal mèdic i voluntaris no donaven a l’abast per atendre als pacients: “Era un hospital molt gran, amb malalts, ferits de guerra i civils, tots barrejats. A la meva sala hi havia ferits gravíssims”.\nL’escriptor destaca de la seva estada en la ciutat de Lleida l'abundància dels aliments que li servien en l'hospital. Tal com escriu en la seva obra, “a Lleida els menjars eren copiosíssims. Esmorzar que consistia en sopa, truita, estofat, pa, vi blanc i cafè. Al migdia un menjar encara més abundants”.\nUn cop recuperat, Orwell marxarà a Barcelona i d’allí tornà a la Gran Bretanya.\nActualment, a la ciutat de Lleida hi ha una placa commemorativa d’aquest esdeveniment en els Jardins de l’Hospital de Santa Maria, que reben el nom de George Orwell.


Vengui més amb el Pla de màrqueting - Normes ISO\nQuè aporta el Pla de màrqueting?\nEl Pla de màrqueting ajuda a aconseguir més clients i fidelitzar-los a partir de:\nDefinició del producte i preu que compleix les necessitats i expectatives dels nostres clients, d’acord amb l’anàlisi del context i les parts interessades fet en el marc del certificat ISO 9001.\nMàrqueting digital i xarxes socials, per arribar a nous mercats i explicar millor allò que aportem als nostres clients. Pot implicar tant treballar en la web, portal ecommerce i altres xarxes socials.\nBranding. Les accions del pla de màrqueting ajudaran a millorar la reputació i el posicionament de la marca.\nEstratègies per promocionar els nostres productes o serveis. Ajudem a la promoció buscant maximitzar beneficis.\nObjectius de màrqueting i comercials. El Pla té en compte els objectius comercials del Pla de Negoci, i del quadre de mando.\nCom a consultors estratègics, recomanem implantar el pla de màrqueting seguint els passos següents:\nAnàlisis de la situació actual A partir de les prioritats de l’empresa, els seus recursos, cal:\n– Cal conèixer quins son els nostres possibles clients i on estan. A més, investigarem quines saber què busquen i valoren per explicar com els solucionem les seves necessitats i expectatives. Al final volem que el client valori la nostra proposta de valor.\n– Anàlisis dels productes o serveis a incloure al Pla.\nCom a resultat elaborar una anàlisis DAFO amb els punts forts i les oportunitats detectats.\nDeterminar els objectius del pla de marketing que volem aconseguir. Els objectius seran viables, concrets, precisos, consensuats, creïbles i flexibles.\nEstratègies de màrqueting. Al Pla de màrqueting es definirà les estratègies per posicionar-se amb una avantatge competitiva sostenible que permeti aconseguir més rendibilitat.\nPla d’acció comercial per aconseguir els objectius de venda del Pla de Negoci i el quadre de mando, en el termini acordat, aplicant les tàctiques incloses al Pla.\nPressupost del Pla. Tenint en compte la inversió i la seva temporalització així com valorar els beneficis que suposa aplicar el Pla.\nSeguiment, control i pla de contingències del Pla de marketing a partir d’indicadors del quadre de mando. El Pla de contingències ens farà ser més competitius.


“Ens agradaria que la Begura es pogués mantenir per ella mateixa, sense dependre de les subvencions” - CENT PER CENT\n“Ens agradaria que la Begura es pogués mantenir per ella mateixa, sense dependre de les subvencions”\nLes germanes Alícia i Marta Alcover són les propietàries de la possessió de la Begura, a cavall entre Sant Llorenç i Artà. Des de fa un any duen la gestió de la finca.\nCom arriba a la vostra família la finca de la Begura?\nEl meu padrí la va comprar a un Villalonga.\nQuina extensió té? Com la gestionau?\nSón 380 quarterades. Fins ara fa un any hi havia hagut amitgers, perquè mon pare la gestionava de la manera tradicional. Ara l’hem agafada nosaltres i ens agradaria modernitzar la cosa. Sempre ha estat un poc deficitària.\nHi tenim ovelles, ametlers, garrovers, figueres… En feim un cultiu extensiu.\nLes cases són molt antigues?\nA la Begura Vella hi ha una part que diuen que és del segle XIII i les altres parts tenen almenys quatre-cents anys. És ben possible que siguin del segle XIII perquè Begura seria una feminització de Begur, que és d’on degueren venir els repobladors catalans de la zona.\nEstan catalogades, les cases?\nCrec que no. I no tenim cap tipus d’ajuda. Les cases de la Begura de baix estan molt malament i hi hem tengut goteres. Quan arreglàrem cal Garriguer tenguérem pocs inconvenients, però ara és diferent.\nLes de cal Garriguer també són unes cases antigues?\nTenen almenys cent anys, de fet són del 1900. Antigament eren un sestador.\nQuins canvis us heu proposat en la gestió?\nAra tenim molt poques ovelles, i m’agradaria que n’hi hagués més, i més terrenys sembrats. Més que modernitzar la finca el que m’agradadaria és dur-la bé, i que funcionàs sense dependre de les subvencions.\nHi heu incorporat activitat turística?\nLa nostra casa d’abans, la de cal Garriguer, la llogam a l’estiu, i això ara és la meva feina.\nI altres cultius, us ho heu plantejat?\nTenim tanta feina només de fer tancats i coses d’aquestes que només pensar de ficar-nos en altres cultius… A mi em fa ganes rentar-li la cara, perquè és una finca molt guapa, amb fonts, canaletes, un safareig, té molt d’encant… però ara la torrentada ha malbaratat la feina que hi havíem fet. La finca la travessen dues torrenteres i l’aigua baixava amb molta força, per aquí.\nprevious post: Entre tots\nnext post: “Si tancam els ulls ens podem sentir a nosaltres mateixos, més enllà dels cinc sentits”


hablar en público Archivos > Pàgina 2 de 2 > Teresa Baró\nFa unes setmanes, vaig visitar l'Institut d'Argentona per fer una xerrada als alumnes de segon de batxillerat sobre la presentació del Treball de Recerca. Tractava de donar-los consells per fer una bona exposició en públic. Vàrem parlar tant de la planificació de l’exposició, com també de la importància de la imatge personal, la posició del cos, el moviment de les mans, la mirada, la veu i de com transmetre seguretat i entusiasme.\nEina que et pots descarregar per a la preparació d'una presentació. Abans de preparar un powerpoint, mira d'omplir els quadres de la graella.


Domaine Esperou Saissac França - Ofertes d'hotels amb els MILLORS DESCOMPTES EN LÍNIA\nDomaine Co D' Esperou, Lacombe, Saissac, França, 11310 - Veure al mapa\nSi el que està buscant és per un hotel ben situat a Saissac, no busqui més enllà de Domaine Esperou. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nDomaine Esperou també ofereix moltes instal.lacions per enriquir la seva estada a Saissac. Les carecterístiques més important de l'hotel inclouen habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, nevera, articles de tocador a cada habitació. L'hotel ofereix una excelent varietat d'instal.lacions d'oci, incloent piscina exterior, pesca, ping pong, jardí. Sigui quin sigui el motiu del seu viatge, Domaine Esperou és una selecció idònia per a la vostra estada a Saissac.\nTots els tipus de viatgers (18) Parelles (14) Viatgers en solitari (1) Famílies amb infants petits (3) Grups (1)


Trias mimarà barris llunyans per evitar segregacions\nCiU recupera un conveni municipal aturat amb el MIT de Boston per crear una delegació catalana\nL'alcaldable de CiU va engegar ahir el primer dia de campanya pujant al barri més mal comunicat de Barcelona i visitant la reserva de vots socialista: Torre Baró, Sant Martí i la Fira d'Abril. Assalt al pinyol.\nALBERT BALANZÀ Barcelona. 07/05/2011 00:00\n260x366 L'alcaldable de CiU, Xavier Trias, ahir en una de les tres finestres obertes amb propostes escrites que el seu equip va preparar a l'acte de Torre Baró. / ALEJANDRO GARCIA / EFE L'alcaldable de CiU, Xavier Trias, ahir en una de les tres finestres obertes amb propostes escrites que el seu equip va preparar a l'acte de Torre Baró. / ALEJANDRO GARCIA / EFE\nA bord d'un bus turístic descapotable tunejat amb la imatge de Xavier Trias, la caravana electoral de CiU a Barcelona va muntar el primer acte d'impacte de campanya a la carretera de Roquetes, al costat de la Torre del Baró, al peu d'una torre elèctrica i a sobre d'un pujol que feia indivisibles algunes barraques properes. " ¿Dónde váis ?", exclamaven els veïns, que caminaven per un indret on la llegenda del baró assegura que es respira l'aire més pur de Barcelona.\nTorre Baró i Ciutat Meridiana -no és broma- són els barris de Barcelona que més coneixen els estudiants de la Universitat de Columbia a Nova York i aviat els del Massachusets Institute of Technology (MIT) a Boston. Els primers han treballat aquest curs sobre propostes de regeneració urbana realitzables a mitjà i a llarg termini en aquesta zona amb híbrids residencials i laborals, on es pugui practicar l'agricultura urbana i hi hagi edificis autosuficients. Els segons, tal com va anunciar ahir l'alcaldable de CiU, veuran com s'obre "en el termini de dos o tres anys" la primera delegació del MIT a Barcelona, en un centre de Formació Professional a Ciutat Meridiana: el MIT Fab Lab. La idea, de fet, té l'origen en un conveni signat aquest mandat entre la universitat de l'estat de Massachusets, a instàncies d'investigadors catalans, i l'Ajuntament de Barcelona, sota la batuta de Jordi William Carnes, que no s'ha posat en marxa.\nAmb tot aquest embolcall, Trias va relligar ahir la voluntat de fer un pla de desenvolupament de barris perifèrics, "els grans desconeguts de Barcelona", com a eina per evitar que creixi la desafecció cap a la ciutat i es generin fins i tot processos més o menys intensos d'independència com els que s'han viscut a Vallvidrera a l'últim any, amb referèndum de segregació inclòs. "Aquests barris no se senten cuidats: a Vallbona no pots fer un ecobarri sense transport i a Tres Turons s'han de consolidar més habitatges afectats", va afegir.\nLlista de reformes\nTrias, d'aquesta manera, va sumar el pla dels Tres Turons a la llarga llista de grans projectes que l'Ajuntament té iniciats, com l'estació de la Sagrera i la reforma de les Glòries, i que CiU pensa reformular quan arribi al govern de la ciutat. A Tres Turons les entitats i les associacions de veïns, algunes de sensibles a la federació nacionalista, van veure desafectats 476 dels 771 habitatges i s'han qualificat com a parc urbà les parts més altes dels turons i s'ha establert que el desenvolupament del projecte es durà a terme en quatre etapes de quatre anys cadascuna.\nAl vespre Trias va llançar el missatge més polític demanant un "bon resultat" i demanant als assistents al míting del Poblenou que els busquin "molts i molts vots" per configurar un "govern fort" que no passi necessàriament per obtenir la majoria absoluta. "El tripartit tenia majoria a la Generalitat i no era un govern fort", va concloure.


Els partits catalans es preparen per a la possible desobediència\n17 abril 2021 01:30\nTemes del dia #Covid-19#AtlàntidaFilmFest#SaPobla#IIRepública#EuroregióPirineusMediterrània#MésperMenorca#dretslingüístics#SeguretatPrivada#català#ElDetectiuConan#OnaMediterrània#UIB#SoniaVivas#Felanitx#ToniGalmés#Comanegra#OnÉsL'estel·la#Animalisme#GaleresPalma#WorldPressPhoto#HomesTransitant\nAgències/dB | 20 setembre 2014\nEl Parlament català va aprovar divendres la llei de Consultes que permet la votació del 9N.\nEl debat sobre la desobediència o no a un més que probable vet de l'Estat a la consulta del 9 N ha centrat la dialèctica entre els principals partits favorables a la mateixa, CDC i ERC. Mentrestant el govern Rajoy espera que Mas firmi el decret de convocatòria per presentar els seus recursos.\nMarta Rovira, secretària general d'ERC, ha reconegut aquest dissabte que des del seu partit i des del Parlament no es pot aconsellar la desobediència civil en el supòsit que el Tribunal Constitucional suspengui el referèndum.\n“No hem d'anar predicant la desobediència civil amb aquestes paraules, perquè en definitiva ja l'estam fent, i de vegades la paraula desobediència pot impactar a algunes persones, però el que nosaltres reclamam de forma pacífica i cívica als carrers quin es?”, s'ha preguntat Rovira per agregar: “no fa falta votar” la desobediència en el Parlament.\nNo obstant això, i després de l'enrenou que les seves paraules han provocat a les xarxes socials, la número 2 d'ERC ha cridat als seus partidaris a la tranquil·litat en un apunt de Twitter: “tot el món tranquil. Desobeirem quan sigui necessari”, ha dit Rovira, mentre que en un altre piulada ha afegit: “nosaltres obeirem el mandat democràtic de votar el 9 de novembre. Passi el que passi”.\nEn la mateixa línia s'ha pronunciat el secretari general adjunt d'ERC, Lluis Salvadó: “Som conscients que en algun moment no complirem o no acatarem el que ens vindrà de Madrid, des de l'Estat espanyol” respecte al referèndum.\nSalvadó ha anunciat que ERC ha posat en marxa tota la seva “maquinària” per iniciar la campanya en favor del 'sí-sí' en les preguntes de la consulta del 9 de novembre, malgrat el “tarannà” i als “tics autoritaris” d'Estat amb la seva intenció de “prohibir-la”, vet que el partit independentista es proposa no acatar”.\nDes de CDC, el seu portaveu, Mercè Conesa, ha descartat la desobediència del seu partit a fi de salvaguardar la imatge internacional i perquè existeix, al seu judici, un marc de “legalitat i legitimitat” per celebrar l'esmentat referèndum.\nCDC no està “en el marc de la desobediència civil, perquè la comunitat internacional ens observa”, ha avisat Conesa.\nEn canvi, la CUP, partit que es va quedar sol defensant una resolució a favor de la desobediència en el Parlament durant el Debat de Política General, ha insistit que es tracta de l'única via: “no hi ha més camí que la desobediència civil i institucional”, ha reiterat el diputat David Fernández.\nEn un context d'expectant espera de la firma del decret de convocatòria, el president de Ciutadans, Albert Rivera, ha criticat que Mas tingui a tots els espanyols pendents de “si se li'n va l'olla”, i ha denunciat que el PSC “dóna ales” a l'independentisme amb el seu suport a la Llei de Consultes.\nA nivell estatal, el secretari general del PSOE, Pedro Sánchez, s'ha dirigit des de Bilbao als catalans per dir-los que la resta dels espanyols “els volem, volem viure units perquè junts som més forts”, mentre ha destacat les “virtuts de la unitat” davant els “costos de la separació”.\nPer part seva, l'expresident espanyol José Luis Rodríguez Zapatero ha assenyalat que “seria desitjable” no haver arribat a aquest punt en la llei de consultes. L'expresident espanyol ha pronosticat un “gran acord” que renovi la confiança de Catalunya.\nDes del Govern de la Generalitat, la vicepresidenta Joana Ortega, ha demanat al món local el seu “compromís” i “col·laboració” per organitzar el “crit de democràcia” de la consulta del 9 de novembre, i malgrat les insistents preguntes dels mitjans de comunicació, no ha aclarit quan firmarà Mas el decret. “Depèn de petits temes burocràtics, i esperam que en les pròximes hores o dies es pugui realitzar”, ha indicat Ortega.\nLa consulta del 9-N ja es pot celebrar


Viradesa guesthouse Luang Prabang Laos - Ofertes d'hotels amb els MILLORS DESCOMPTES EN LÍNIA\nKhem Khong, Centre Ciutat, Luang Prabang, Laos - Veure al mapa\nLlitera en Dormitori Mixt (The Dormitory of The cubicle——tatami)\nBarri Centre Ciutat Centre Ciutat Centre Ciutat Centre Ciutat Centre Ciutat Centre Ciutat Riverfront Riverfront Centre Ciutat Centre Ciutat\nOferint allotjaments de qualitat al els paisatges, la cultura, els restaurants districte de Luang Prabang, Viradesa guesthouse és una selecció popular tant per oci com per negoci. Situat només a 0KM del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Amb les atraccions principals de la ciutat com Wat Hosian Voravihane, Cerimònia de l'Almònia, Temple Ho Xiang a prop, els visitants de l'hotel estaran encantats amb la seva localització.\nViradesa guesthouse també ofereix moltes instal.lacions per enriquir la seva estada a Luang Prabang. L'allotjament ofereix Wi-Fi gratuït en totes les habitacions, bugaderia, express check-in/check-out, Zones públiques amb Wi-Fi, lloguer de cotxes per garantir el màxim confort possible.\nL'ambient de Viradesa guesthouse es reflexa en cada habitació. connexió sense fils a internet (cortesia), habitacions per a no fumadors, aire condicionat, escriptori, balcó/terrassa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Viradesa guesthouse.\nTots els tipus de viatgers (129) Parelles (20) Viatgers en solitari (68) Famílies amb infants petits (1) Grups (40)


Juny | 2016 | gironinsabarcelona\nTertúlia sopar amb la Molt Hble. Sra. Carme Forcadell, presidenta del Parlament de Catalunya, dimarts 5 de juliol de 2016\n“Volem un Parlament amb les parets de vidre”\nAvui és un dia de molta calor i, al hall de l’hotel Alimara, amb aire condicionat, s’hi està bé per fer-la petar una estoneta abans de la seva arribada. Fa estona que, discretament, el cotxe dels mossos és a l’entrada de l’hotel. La presidenta del Parlament s’excusa per fer una mica tard. Arriba de l’ambaixada dels EUA. Asseguts a taula, som una vintena. L’Enric Calzada agraeix que acceptés la nostra invitació i dóna la paraula a Carles Llorens per fer-ne la presentació. En Carles assegura que ara que la coneix només en dirà dues coses. La primera, que va néixer a Xerta (Baix Ebre), això li dona un accent prou particular i una catalanitat natural que molts de nosaltres compartim. Afegir que es llicencià en filosofia i ciències de la comunicació a l’Autònoma, on també cursà un màster de filologia catalana. Vol destacar aquest fet, justament perquè tothom sap que els qui estudien filologia catalana saben que no els servirà pas per surar políticament sinó que és una opció en pro del país. I la Carme, que treballà com a filòloga a TVE Catalunya (19879-82) i de professora per oposició d’un IES de Sabadell (1985-1991), n’és un exemple. I la seva progressió, també: regidora per ERC a Sabadell (2003-07), vicepresidenta de la Plataforma pel Dret de decidir (2009-1015), Presidenta de l’Assemblea Nacional Catalana (2012-2015). La segona cosa que vol exposar és que, en accedir a la Presidència del nostre Parlament l’octubre del 2015, amb l’acta de diputada de Junts x Sí, després de les eleccions del 27-IX, alguns podien hesitar pel fet que una persona sense ser política professional accedís a aquest alt càrrec a l’octubre següent. Aviat es van adonar que l’experiència d’haver contingut tots els bruixots de l’ANC no havia estat debades, cosa que s’ha demostrat que no és tant fàcil, i ell mateix en va fer l’elogi perquè, amb poc temps, la Molt Hble. Sra. Forcadell havia sabut trobar el to, el missatge i la funció del seu càrrec en un temps com l’actual. Havien desaparegut i superat les prevencions, i fins i tot aquella certa desconfiança o incomoditat inicials d’alguns, que també hi havia des de la militància nacionalista, dons al començament era ben desconeguda. Des de l’ANC va acompanyar la política quant no era gens fàcil, empenyent-la per moments i desencallant-la quan els polítics no ho aconseguien. Això va ser molt meritori i ara tothom li ho reconeix. Fins i tot, enguany es considera un actiu no ser una professional de la política, quan tots sabem que abans hagués estat considerat negatiu. Li demanà, doncs, que parlés amb claredat i sense embuts dels reptes actuals del Parlament de Catalunya perquè es trobava entre amics.\nLa presidenta, que comença demanant que en qualsevol moment si algú ho creu convenient, l’interrompi, inicià la seva intervenció explicant que en aquesta legislatura hi havia hagut moltes coses noves, a més de cares, començant pel fet de disposar d’un Parlament sobirà. Una legislatura diferent a totes les anteriors. (En efecte, els resultats de les eleccions del 27-IX-2015 van donar Junts pel sí [CDC, ERC i independents], 62 escons; C’s, 25; PSC-PSOE, 16; Catalunya sí que es pot [Podemos, ICV, EUiA i Equo], 11; PP, 11; CUP, 10. Els rotatius «El Punt/Avui» i «Ara» asseguraren que havia guanyat el «sí» sumant 72 vots [JxSí + CUP], que eren 1.932.529 vots; en contra, 52 del «no» sumant C’s+PP [1.579.194 vots] i deixant als llimbs els 11 escons de Catalunya sí que es pot i els de la prescindible Unió Democràtica. La participació havia estat altíssima: 77,4%, més alta que per al referèndum constitucional que va ser 62,9%).\nAquest sol fet, segons la presidenta, en el dia a dia havia posat a prova les costures del Parlament, el qual, per dur a terme el mandat democràtic del poble català, volia que tingués com a primera qualitat l’eficàcia, a la qual, davant de les diferents vicissituds, ha hagut de sumar-s’hi una bona i gran capacitat de reacció. «Hores d’ara la eficàcia, la capacitat de reacció,… han quedat ben palesades. Recordeu sinó el 9N, el canvi de candidat, l‘organització d’un ple en 24 hores, fer un ple en diumenge, el tema de les tres ponències, la comissió del procés constituent,), en cada pas que fem tenim el TC al damunt,… mai havia passat res de tot això! Mai abans havia estat tant judicialitzada la política. La separació de poders no està gens clara. Ens trobem que hem de defensar la sobirania del Parlament de Catalunya, que ha de ser un lloc on es pugui parlar o parlamentar de tot, però això es posa en dubte. Està en dubte la sobirania del Parlament i la separació de poders i per tant la mateixa democràcia.»\nÉrem en aquestes, quan els cambrers servien l’aperitiu: taps de pernil ibèric, una copa de gaspatxo de cirera amb formatge de cabra i crespells de bacallà amb melmelada de pebrot del piquillo.\nMentrestant la presidenta recordava els resultats de les passades legislatives estatals (20-XII-2015), que no van permetre formar govern, feia memòria de l’incident l’Assemblea de Sabadell de la CUP-CC (27-XII-2015), l’empat tècnic de la qual no va permetre investir Artur Mas com a president, l’acord de Junts pel Sí i la CUP del dissabte 9-I-2016 que va permetre investir Carles Puigdemont com a president l’endemà, tot i haver de moure la mastodòntica maquinària parlamentària en aquest sentit, el desengany del posicionament de la CUP en no aprovar els pressupostos tot votant el 7-VI al costat dels partits no independentistes i no permetent les millores projectades en els nous pressupostos. «La pròrroga dels pressupostos permet fer coses, certament, però no permet fer totes les que hi havia projectades. I tornant a les diferències, ara ens hem trobat amb una nova situació: la destitució d’un càrrec nomenat pel Parlament. Es tracta del cap de l’oficina Anti-frau de Catalunya.» El seu memoràndum efectivament s’abocà al coneixement el 21-VI-16 de les converses entre el ministre de l’interior espanyol Fernández Díaz i el director de l’Oficina Antifrau de la Generalitat de Catalunya, Daniel de Alfonso, a les vigílies de la Jornada de participació del 9-XI-2014, un veritable escàndol perquè suposaven una veritable conspiració contra Catalunya, duta a terme amb diner públic des de les clavegueres de l’Estat No debades, aleshores, tots els partits —llevat del PP— van demanar la dimissió del ministre, que, malgrat tot, va rebre el recolzament de Rajoy. «Mai havia passat res semblant i s’ha destituït un càrrec nomenat pel parlament. En una setmana s’ha estudiat, debatut i executat. El Parlament va haver de tornar a demostrar la seva capacitat de reacció per destituir el magistrat en una setmana…I tot això en una institució com el Parlament, que és feixuc de moure. Jo que vinc de l’activisme, no estava acostumada a tota una maquinària burocràtica, en part necessària però amb uns ritmes i formes de fer que calia remoure, i es varen aconseguir les tasques en el temps i la forma requerits. Vàrem demostrar que tenim les eines necessàries. I això ha estat molt positiu, però penseu que cada dia hi ha un nou repte!»\nArribàvem així al Brexit del passat dia 24, a les eleccions legislatives estatals del 26-VI amb uns resultats que no eren pas cap delícia per la governabilitat d’Espanya (PP, 137 escons; PSOE, 85; Podemos i confluències 71; ERC,9; CDC,8; PNB, 5; EH Bildu,2; CC,1) i a l’espasa de Dàmocles que penja sobre el cap de l’ex-president Mas i de tres consellers. «Això, que els asseguin davant d’un tribunal, per a la ciutadania pot esdevenir una línia vermella. Europa no entendrà que algú sigui processat i jutjat per posar unes urnes…»\nPerò la presidenta vol acabar el seu parlament inicial tot explicant-nos les tasques del futur immediat que s’ha proposat la nostra cambra, «la primera de totes, recuperar la confiança amb els polítics amb algunes iniciatives que potser es podran dur a terme abans de les vacances d’estiu: el codi de conducta (què és ètic), la llei de transparència i bon govern, el registre de grups d’interès (llegeixin lobbies, registre per tal que totes les agendes dels diputats siguin públiques, no només com ara la de la presidenta), l’accés a la informació (tots els ciutadans podran accedir lliurament a tot el que es generi al Parlament, tret de les matèries reservades, a l’inrevés de com es feia fins ara), la reforma horària, que ens ha de distingir de l’Estat espanyol… Hem de recuperar els temes internacionals perquè Catalunya té relacions i acords amb estats com Califòrnia i regions com Baviera… Jo rebo molts cònsols i ambaixadors,… Tothom sap del procés català i tothom ho considera un afer en el qual no volen intervenir malgrat posin al davant de tot el respecte per la voluntat democràtica dels catalans… Si aconseguim liderar la reforma horària mostrarem internacionalment una cara ben diferent. Tot això la gent ho hauria de saber. I finalment, el darrer tema és que hem d’obrir el Parlament a la ciutadania, i no només un o dos dies assenyalats de l’any… Tothom ha de poder tenir accés fàcil a la informació. Volem un Parlament amb les parets de vidre! Per això m’agrada poder dir que el Parlament fa la feina que li ha encarregat la ciutadania, la fa bé, de vegades calladament, i de pressa. Una altre cosa són els grups. De vegades hi ha les normals discrepàncies i alguns mitjans titulen els des-encontres com si ens tiréssim contínuament els plats pel cap. Jo veig un gran respecte entre els grups parlamentaris».\nSe li demana que mengi una mica, però mentrestant les preguntes surten espontàniament:\n—Com veu la qüestió de confiança a què es vol sotmetre el president Puigdemont el setembre? Com està l’ambient dins Junts x Sí?\nElla la veu com una oportunitat, com a veritable demòcrata, no ho viu pas com cap tragèdia.\n—És una qüestió de vivència democràtica. M’han tombat els pressupostos, i doncs, tinc o no tinc la confiança de la cambra? I jo crec que està ben encaminada i que la passarà amb escreix.. En aquests moments al Parlament tenim la convicció que ho superarem. Ara és diferent d’abans, tot és imprevisible. Des de fora sembla com si Junts x Sí ens tirem els plats pel cap, però no és així en absolut.\n—L’any vinent, serà un any històric i problemàtic… particularment per la presidenta —comenta l’Arcadi. Sortir del marc de les lleis espanyoles, iniciar els tràmits parlamentaris,… poden inhabilitar o fins i tot empresonar la presidenta. Serà l’hora de la veritat.\n—Efectivament, afegeix ella.\nServeixen el primer plat. Un exquisit i refrescant carpaccio de gambot amb guacamol, preparació culinària a base d’alvocat on se sol incorporar suc de llimona i sal. Ho reguem amb Heus* D.O. Empordà, primer blanc i , després, negre.\nEn Lluís vol plantejar diverses qüestions, la primera de totes, sobre si el procés arribarà a executar-se.\nLa presidenta ho dóna per descomptat.\n—El procés arribarà al moment de la seva execució. Abans, exposa, caldran tres lleis: la de transitorietat jurídica que permeti la desconnexió, la d’hisenda pròpia i la de protecció social…\n—El Brexit ha ajudat?\n—Queda clar que Europa ha rebut els mandataris escocesos. Allò que semblava impossible, ho ha estat. Europa sempre actua d’una manera pragmàtica respectant la democràcia. Ara, nosaltres hem de fer el nostre camí…\nEn Lluís té diverses qüestions, la primera de totes complementant el que ha dit en Carles, sobre la perplexitat d’algunes persones quan accedí el seu actual rol des d’una posició de no professionalitat política. «El tema rau, si de cas, en el fet que la confusió provenia d’abans, de l’hora de conformar Junts x Sí, perquè ni els estatuts d’Òmnium ni els de l’ANC permetien a la Muriel Casals, aCs, ni a vostè passar del càrrec civil a la política. Ja sé que, abans, van haver de renunciar al càrrec, i que, a brau passat, ha resultat un èxit, cosa de la qual em congratulo, però això no vol dir que en el seu moment no creés hesitacions. En segon lloc no veig tan clara la postura de la CUP a l’hora de la qüestió de confiança del president Puigdemont. El passat 17 de juny sis dels quinze membres del secretariat de la CUP-CC dimitiren del secretariat i tres dies després l’executiva ja en funcions acordava elaborar un reglament de les eleccions internes que han de tenir lloc aquest juliol o agost. Moltes coses poden dependre d’aquest resultat. En tercer lloc, vostè ha parlat de molt bon rotllo entre els membres del govern. Entre els periodistes es diu que aquest bon rotllo arriba fins als directors generals i, de director general en avall, hi ha les pinyes de sempre. Finalment, vostès sempre han dit que aniríem de llei a llei, però al ciutadà, més que interessar-se pel full de ruta o la comissió del procés, li interessa saber on pagarem impostos l’any vinent, o, si ho vol d’una altra manera, què farem quan l’Estat ens suspengui les lleis de què hem parlat i ens deixi sense aquestes incipients estructures d’Estat que necessitem.» (Entre parèntesi, el TC ho va fer dos dies després, el dia 7)\nQuant al primer cas, especifica que ella no va renunciar a la presidència de l’ANC, sinó que no es podia presentar ja que els estatuts de l’Assemblea limiten a tres els mandats al Secretariat Nacional. Per tant, quan li van proposar anar a les llistes ja feia temps que no tenia responsabilitats a l’ANC; el president Mas, justament per eixamplar la base, volia gent diversa a Junts x Sí i per això l’entrada d’independents com Lluís Llach. Pel que fa a la CUP, no tenim certeses, però sí alguns indicis: el discurs d’aquests darrers dies ha canviat. (I ho corrobora l’Arcadi, que també respon al tercer punt abans de la convidada: «Les tensions i preses de postura de directors en avall són normals i ben lícites, perquè no tothom dins Junt x Sí pensa el mateix. Mentre el govern s’entengui… la sang no arribarà al riu.») La presidenta, a més, afegeix que no veu pas aquestes tensions en el dia a dia… «El clima del Parlament es de treball i respecte. Els debats són forts dins l’hemicicle, però a fora la gent se saluda amicalment. De vegades, qui més sembla fer de bull—dog, resulta ser el més institucional.» Finalment, en relació als impostos, torna a parlar de la necessitat de les tres lleis esmentades. I repeteix un cop més que, faci el que faci Espanya, nosaltres hem de seguir fent el nostre camí.\nServeixen el segon plat: filet de vedella amb mil-fulls de patata i cabrales amb salsa de vermut. Exquisit.\nAra se li demana per l’escàndol de les converses entre Fernández Díaz i el director de l’Oficina Antifrau de la Generalitat de Catalunya, Daniel de Alfonso.\n—Com a Parlament i des del govern no es pensa fer res?\n—S’està estudiant, però sóc partidària, que si ens hem de moure per aquest cas, l’hem de guanyar; en cas contrari, reforçaríem l’adversari.\n—I el senyor Alfonso en podrà quedar aquí com un dels magistrats? Quin mal exemple!\n—Veurem si els altres magistrats no tenen res a dir…\nTot seguit se li demana si veu eixamplar-se o no l’independentisme al país.\n—Mirin. Jo sempre dic que els de l’estelada ja sabem el que volem i a Madrid també ho saben. Els de l’estelada ja hi són. No conec cap independentista que ho hagi deixat de ser. En canvi cal gent no independentista, que vegi que volem construir una república millor, més transparent, més social, més encarada a les emergències de les persones. Per això ens calen moltes actuacions per arribar als de la no-estelada. Un exemple, ara treballem la reforma horària, hi pot haver gent d’aquests que això els agradi i s’hi sumin. O treballem contra la corrupció amb propostes que poden engrescar i no tenen a veure amb l’estelada.\nSe li demana com veu l’ANC i com s’haurà de celebrar el proper 11 de setembre. Voldria no haver-ne de parlar ara que no n’és la Presidenta, però entre tots l’obliguem a fer uns comentaris sobre l’11 de setembre. Assegura que, al seu temps, també resultaven ser cíclics, això és, tenir moments d’eufòria i de decaïment. «Però , ara, és un moment diferent. Aleshores calia demanar un govern independentista i aquest era un objectiu comú; ara ja el tenim. Ara cal estratègia. Cal empènyer, però no és el mateix que demanar el que ja es té. Cal actuar fins a vèncer… Jo confio molt en la gent de l’ANC. I no sols amb el Secretariat, sinó amb la gent. La gent del territori volen fer coses. Si el projecte és engrescador el faran. Tenim cinc-centes assemblees territorials… Això no és poc! Quan es posen a treballar, poden fer molt.»\nAra el problema gira entorn del fet que la gent jove no va a votar. S’expliquen exemples.\n«Això ho sabíem perquè ho tenim estudiat des de la Jornada de participació del 2014. Hi ha una franja que ens falla, que és dels 18 als 25…»\nSe li demana si serà millor un RUI (Referèndum Unilateral d’Independència) o una DIU (Declaració Unilateral d’Independència). No es mou del full de ruta. «Si de cas, abans aprovem les lleis que hem dit, i després, parlem-ne…»\nEn Xavier contradiu en Lluís i considera que la Muriel Casals (acs), i ella van fer molt bé de presentar-se com a diputades (en Lluís s’ha congratulat que ho fessin), com a especialista i bon europeista afegeix que no ens podrem sostreure del paper d’Escòcia i assegura que ja sabem els arguments i forces espanyoles, però que nosaltres hem d’anar fent. Acaba afegint, «a més em sembla que perdem molt temps parlant de nosaltres mateixos, però no serem independents si no tenim relacions internacionals, sé que s’hi està treballant però perdem massa energies parlant que si la CUP, que si CSQEP, que si…».\n«Avui vinc del consolat dels EEUU, on hi havia també els consellers Romeva i Baiget així com el president Puigdemont. Estic d’acord que treballar això és molt important. Tinc moltes visites de cònsols internacionals, que et pregunten moltes qüestions però sempre acaben demanant pel procés. No ens hem trobat en cap reacció contrària. Cal donar seguretat. Complirem tots els compromisos internacionals. Sempre ens diuen que no s’hi posaran dons és una qüestió interna. Hi estant molt interessats. Dependrà de com ho fem nosaltres.»\n—Com veu el Parlament la política espanyola?\n—El Parlament no ho sé, Junts x Sí si. Volem que els vagi molt bé, però nosaltres hem de fer la nostre via. No podem estar lligats al que passi allà.\n—Es creia que Podem podia aportar alguna cosa i ara ja es veu que no. Ja no s’ho creu ningú.\n—Malgrat tot l’independentisme ha mantingut posicions respecte el 20D. Això és molt important i positiu.\nArriben les postres. Arròs amb llet i xocolata blanca acompanyat d’una copeta de cava Aria Brut Nature D.O.Cava.\nHi ha qui assegura que no es pot engrescar la gent sense tenir la força per aconseguir el que se li proposa i, encara menys, deixar-la desprotegida, sense lleis. «Complirem la llei, no en tingui cap dubte. Seguirem el full de ruta. Pel que fa a Catalunya, el PP i el PSOE es diferencien poc. No crec que surti cap demòcrata a l’Estat que ens permeti un referèndum a l’escocesa. I quan es votin les lleis, hi haurà eleccions. La participació és cada vegada més alta. L’independentisme no té topall. El poble tindrà la darrera paraula. Segons el full de ruta de JxSí, caldrà aprovar la Constitució en un referèndum.. Quanta gent ha votat el Brexit? Donant per entès que es configurà una llista on s’apuntaren el 37% dels que tenien dret a vot i d’aquests, cinquanta i poquet per cent van anar a votar, resulta que els britànics han decidit sortir d’Europa per un 18,5% de vots enfront d’un 18,4% de vots. I ningú no ho discuteix. Vull dir que cal esperar que no ens discuteixin resultats. Ara, si perdem, cosa que sincerament no crec, muts i a la gàbia. Abans de res, som demòcrates.»\nEncara tornem sobre diversos temes: cal fer les coses bé, ull amb les exigències de les votacions amb el Quebec i Regne Unit d’exemple, amb la gent de CSQEP caldria millor contacte ara que la gent s’ha desenganyat del referèndum i aglutinar-los cap a la independència…\n—No es peca d’un excés d’optimisme?\n—Jo veig el contrari. Tothom deia que si s’arribava al 70% de participació els independentistes aniríem al carrer. Vàrem votar el 78% i vàrem guanyar. Crec que el referèndum que es perd és el que no es fa. I estic convençuda de tenir una majoria independentista… Cal explicar-se molt més. Què hem de fer nosaltres? Hem de donar la imatge de seriositat sabem que tenim la majoria.. Certament que hi ha un moment que la gent ha de prendre decisions. El govern sempre ha dit que no et deixaran dubtes. És a dir, per exemple, no et caldrà decidir on pagar els impostos. El mateix a tota la resta.\n—Tindrem el que la ciutadania vulgui\nPassen de quarts de 12 de la nit, hora establerta amb la presidenta per plegar. Hauríem pogut començar abans de les 21h. però encara molts dels gironins tenen compromisos fins darrera hora de la tarda, que els ho fa difícil. Així que com a mínim havíem d’acabar abans, tot procurant un petit signe d’empatia en l’empeny de la presidenta i del Parlament vers la practica d’una nova regulació horària, que no dubtem intentaran es pugui concretar en llei en els propers mesos. Un cop concretat aquest desig, estem convençuts que el grup de gironins auto-anomenat Sopars de Girona, procurarem ser dels primers del país en adoptar també un nou horari per als nostres sopars-tertúlia. El Sr. Enric Calzada li torna a donar les gràcies. El Dr. Bordas li ofereix en nom de tots una litografia de record, es tracta d’una litografia de l’escultor gironí Domènec Fita (1927), feta l’any 1976 on en la mena de collage que hi fa, hi incorpora la imatge parcial de la cara del president Francesc Macià. Domènec Fita es va anar desproveint progressivament de l’academicisme (palès en obres a la catedral de Girona o a l’abadia de Montserrat) fins arribar després de tres lustres llargs de treball intensiu a una abstracció radical, basada en una recerca sistemàtica, imprevisible i serial que defuig els ismes en ús.\nFem les fotos de rigor i ens acomiadem. La nit és esplèndida. Definitivament, tenim l’estiu al damunt.\nBiografia (web del parlament, viquipèdia)\nNascuda a Xerta (Baix Ebre) el 1955, viu a Sabadell. És llicenciada en filosofia i en ciències de la comunicació per la Universitat Autònoma de Barcelona (UAB) i té un màster en filologia catalana per la mateixa universitat. Lingüista i activista política catalana, des d’octubre de 2015 es presidenta del Parlament de Catalunya. Va ser fundadora de la Plataforma per la Llengua, membre de l’executiva i vocal de la junta d’Òmnium de Sabadell i presidenta de l’Assemblea Nacional Catalana des de la seva fundació fins al maig de 2015. Va treballar per a TVE Catalunya entre 1979 i 1982. La seva carrera professional s’ha desenvolupat principalment en l’àmbit de l’ensenyament. Funcionària per oposició, va exercir com a professora de llengua i literatura catalanes a l’IES Escola Industrial de Sabadell des del 1985 fins al 1991. També des del 1987, i fins al 2006, exercí com a professora formadora del Departament d’Ensenyament. Posteriorment, en aquest mateix àmbit ha estat formadora del professorat de les aules d’acollida; dels coordinadors de llengua, interculturalitat i cohesió social dels centres educatius; del programa d’immersió lingüística, i en temes relacionats amb l’ensenyament i l’ús de la llengua. Catedràtica d’ensenyament secundari, fins al 2015 ha treballat com a assessora en llengua, interculturalitat i cohesió social al Departament d’Ensenyament.\nTrajectòria política. Membre de l’executiva nacional (2001-04). Regidora per ERC (2003-07) a l’Ajuntament de Sabadell. La seva implicació política s’ha concretat sobretot en l’àmbit associatiu, des del qual ha impulsat projectes i mobilitzacions rellevants en la vida política del país. Membre de la Comissió per la Dignitat i de l’executiva de la Plataforma per la Llengua, l’any 2009 fou elegida vicepresidenta de la Plataforma pel Dret de Decidir, càrrec que va ocupar fins al 2015. També formà part del Moviment per la Independència, embrió de l’Assemblea Nacional Catalana (ANC). L’any 2012 va ser escollida presidenta de l’ANC, càrrec pel qual va ser reelegida dues vegades, i que va exercir fins al 2015. El mateix any es va presentar a les eleccions al Parlament en la coalició Junts pel Sí i va obtenir l’escó de diputada per la circumscripció de Barcelona.\n30 Juny 2016 at 19:59 2 comentaris


3 sindicats de mossos d’esquadra es personen als jutjats a favor de l’administració perquè no puguem participar en la Comissió de segona activitat – Associacions per la Integració laboral\n3 sindicats de mossos d’esquadra es personen als jutjats a favor de l’administració perquè no puguem participar en la Comissió de segona activitat\nPosted on 7 de Març de 2019 per AILMED in Comunicats, Mossos d'Esquadra, Sindicats // 0 Comments\nLa disposició addicional del Decret 246/2008, de 16 de desembre, crea en el si del Consell de la Policia-Mossos d’Esquadra una comissió permanent de caràcter paritari per al seguiment de les polítiques de segona activitat en el cos de mossos d’esquadra i de l’aplicació del mateix Decret, amb facultats de proposta i d’informe previ sobre aquesta matèria.\nNosaltres vàrem assistir en alguna ocasió a aquesta Comissió Permanent de segona activitat com a assessors d’alguns sindicats, la qual cosa agraïm. Al llarg del temps hem considerat que la normativa ens empara i tenim certs drets en defensa dels nostres afiliats, així que vam decidir fer un pas endavant.\nL’Associació per la Integració Laboral – Mossos d’Esquadra amb Discapacitat (AILMED) va demanar per carta al Conseller del Departament d’Interior de la Generalitat de Catalunya que donés les ordres oportunes amb caràcter d’urgència per tal de permetre i habilitar l’associació per a poder assistir com a membres de ple dret a les reunions d’aquesta Comissió en representació dels nostres afiliats.\nEn relació a totes propostes i acords que puguin afectar a funcionaris amb una discapacitat que estan realitzant funcions adaptades a la seva situació, consideràvem que s’estaven vulnerant certes normes que donen la capacitat a aquesta organització per poder representar els seus afiliats.\nPer tant, enteníem que el Departament d’Interior havia de donar les ordres oportunes per garantir la PARTICIPACIÓ de les organitzacions representatives de les persones amb discapacitat en la preparació, elaboració i adopció de les decisions i, en el seu cas de les normes i estratègies que els concerneixen, en totes les reunions, comissions, grups de treball i anàlegs, on s’estudiïn, proposin o es debatin les condicions laborals del conjunt de funcionaris del cos de Mossos d’Esquadra que tinguin una discapacitat.\nEnteníem que el Departament d’Interior havia de donar les ordres oportunes per garantir la PARTICIPACIÓ de les organitzacions representatives de les persones amb discapacitat a la Comissió Permanent de segona activitat\nHem d’incidir en què és OBLIGACIÓ de les administracions públiques en l’esfera de les seves respectives competències promoure les condicions per assegurar que aquesta participació sigui real i efectiva:\n“Reial decret Legislatiu 1/2013, de 29 de novembre, pel qual s’aprova el Text Refós de la Llei General de drets de les persones amb discapacitat i de la seva inclusió social.\nCAPÍTOL VIII Dret de participació en els assumptes públics\nArticle 54. Dret de participació en la vida pública.\nLes persones amb discapacitat podran participar plena i efectivament en la presa de decisions públiques que els afectin, en igualtat de condicions amb els altres ciutadans. Per a això, les administracions públiques posaran a la seva disposició els mitjans i recursos que precisin.\nLes persones amb discapacitat, inclosos els nens i les nenes, i les seves famílies, a través de les seves organitzacions representatives, participaran en la preparació, elaboració i adopció de les decisions i, si escau, de les normes i estratègies que els concerneixen, sent obligació de les administracions públiques en l’esfera de les seves respectives competències promoure les condicions per assegurar que aquesta participació sigui real i efectiva. D’igual manera, es promourà la seva presència permanent en els òrgans de les administracions públiques, de caràcter participatiu i consultiu, les funcions del qual estiguin directament relacionades amb matèries que tinguin incidència en esferes d’interès preferent per a persones amb discapacitat i les seves famílies.”\nÉs evident que la nostra Associació compleix els requisits per tal de poder estar representada i participar en les esmentades reunions, comissions, grups de treball i anàlegs, en defensa de les persones amb discapacitat.\nPer tal motiu, vam demanar que complissin la seva obligació de promoure les condicions per assegurar que aquesta participació sigui real i efectiva.\nAl final la qüestió va acabar en què es va interposar un contenciós administratiu per silenci administratiu.\nPerò sobretot el que us volem transmetre és la nostra gran sorpresa quan se’ns notifica per part del jutjat que s’han personat com a codemandats 3 sindicats del cos de mossos d’esquadra:\nQuè vol dir això? Legalment qualsevol persona física o jurídica que tingui interès en un procediment contenciós es pot presentar com a codemandada, però això vol dir en principi que aquests sindicats es posicionen a favor de l’administració i en contra de la nostra associació que ha presentat el procediment contenciós.\nLegalment es poden presentar, no tenim res a dir, però ens ha causat desconcert i estupefacció que un sindicat es vulgui personar en una causa en contra d’una associació que l’únic que vol és participar com a organització representativa de les persones amb discapacitat del cos.\nEs va interposar un contenciós administratiu per silenci administratiu, ens va causar desconcert i estupefacció quan se’ns va notificar per part del jutjat que s’havien personat com a codemandats 3 sindicats del cos de mossos d’esquadra, ja que això vol dir en principi que aquests sindicats es posicionen a favor de l’administració i en contra de la nostra associació. És legal, però no ho trobem ètic.\nNo podem entendre el perjudici que això els pot suposar. Quin mal pot fer que una associació de persones amb discapacitat del cos participi?\nTot el contrari, creiem que la nostra associació pot aportar coses molt positives en aquesta Comissió.\nA més, per molt legal que sigui personar-se en contra nostra, no ho trobem ètic. Entre altres qüestions perquè van en contra d’afiliats seus que també són afiliats nostres.\nDes d’aquí demanem a aquests sindicats que es retirin d’aquest procediment. Posem de manifest que si hi ha constància que qualsevol d’aquests sindicats s’ha retirat ho publicarem al més aviat possible.


comunicació - Pàgina 5 de 10 - Revista Mètode\nCiència per a la democràcia\nEl coneixement científic es va començar a democratitzar amb la difusió de les troballes en llengües vulgars, en principi, accessibles a tots.\nEls reptes de la comunicació científica\nAmb motiu del 25è aniversari de Mètode, recuperem el número 80, que analitza la situació de la comunicació de la ciència en la premsa escrita i els reptes als quals haurà de fer front durant els pròxims anys.\nLa biotecnologia és avui un dels camps de la recerca científica amb major impacte potencial sobre la nostra vida diària. Els avanços en algunes branques com l’agrobiotecnologia o la biomedicina són cada vegada més ràpids i profunds, fins al punt que s’està produint una mena\nComunicador científic, escriptor i speaker. Així es defineix Pere Estupinyà (Tortosa, 1974). Titulat en Química i Bioquímica, va començar a explicar allò que feia i allò que llegia primer als seus amics, i després en una emissora local de Tortosa i en un diari comarcal.\nEn aquest article l'autor explora com ha presentat el cine diversos conceptes astrofísics al llarg de les dècades, i com, de vegades, ha inspirat fins i tot la direcció de la investigació científica.\nAnterior 1 … 4 5 6 … 10 Següent


Ànimes precioses - Liberisliber\nÀnimes precioses - Books\nÀnimes precioses és el cinquè recull poètic d’Antoni Canu. Nascut a la població logudoresa d’Ocier (Otieri en sard) l’any 1929, arriba de minyó a l’Alguer, on fa seva la llengua del país d’adopció, tal com ell mateix explica: «La llengua que jo estim deliciosament s’és apropiada de la mia ànima i n’ha fet lo seu instrument». A la Barceloneta de Sardenya inicia la seva trajectòria artística, esdevenint un poeta alguerès d’arrels sardes que escriu, sent i viu en català.\nAquest llibre inclou, en primer lloc, les poesies darreres de Canu, així com una breu selecció de poemes publicats anteriorment que han estat revisats, sempre en la versió original en català de l’Alguer; en segon lloc, l’«altra banda», l’adaptació —no literal, sinó literària— a l’italià, feta pel mateix autor amb la intenció d’arribar als lectors d’aquesta llengua germana.


P-5 VISITA A LA LUDOTECA " LES TRES MORERES" IN ENGLIH\nde desembre 16, 2018\nEls nens i nenes de P-5 hem visitat la ludoteca " Les Tres Moreres" de Castellar.\nL´activitat ha estat en anglès. Un professor ens ha explicat un conte en anglès i l´hem entès molt bé.\nTambé hem jugat a jocs de taula, joc simbòlic, disfresses, construcció de castells, cursa de cotxes, etc... i hem après moltes paraules amb aquest idioma.\nHa estat una activitat molt divertida i alhora, molt constructiva.\nCLASSE DEL CIRC


2.000 alumnes comparteixen recerca i coneixement en l'onzè Fòrum TRiCS\nEnguany el fòrum també ha comptat amb dues jornades.\nEls estudiants han presentat més de 200 Treballs de Recerca\nActualitzada 31/03/2017 a les 16:49\nEl Complex Educatiu de Tarragona ha estat, un any més, l’encarregat d’acollir el Fòrum TRiCS de Treballs de Recerca i Crèdits de Síntesi organitzat pel Centre de Recursos Pedagògics de Tarragona, impulsat per l’Associació Empresarial Química de Tarragona (AEQT), i que des de l'any passat compta amb la col·laboració de la Universitat Rovira i Virgili.\nAquesta 11a edició, igual que l’any passat, s’ha desenvolupat en dues jornades. La primera, dedicada a les branques d’humanitats, ciències socials i arts, va comptar, dijous, amb la participació de 981 alumnes i 86 treballs presentats. La jornada de dijous va ser inaugurada per la Directora General de l’AEQT, Teresa Pallarès, elDirector del CRP, Manel Castaño; el Cap d’Inspecció adjunt dels SSTT d'Ensenyament, Rafa Muñoz; i la Vicerectora d’internacionalització de la URV, Mar Gutiérrez-Colón.\nLa segona jornada del Fòrum TRICS ha acollit, aquest divendres, els treballs relacionats amb l’àmbit de les ciències i la tecnologia. En aquesta branca científica han estat 928 alumnes els que han omplert les aules de l'antiga Universitat Laboral, amb un total de 126 treballs presentats. L’obertura de la jornada ha anat a càrrec del President de la Comissió de Comunicació de l’AEQT, Marc Fargas; la Directora de la SSTT Ensenyament, Sílvia Rodes, la Vicerectora d’Internacionalització de la URV, Mar Gutiérrez-Colón; i el Director del CRP, Manel Castaño.\nAmb més de 1900 participants, l’edició d’enguany del Fòrum TRICS ha estat un rècord de participació. Els estudiants provinents de 39 centres de la província han exposat un total de 212 treballs. La URV també ha realitzat diversos tallers relacionats amb els àmbits que s’han tractat durant les dues jornades del Fòrum TRICS.\nLa finalitat del Fòrum TRiCS és l’intercanvi d’idees, impulsar les habilitats comunicatives dels alumnes i obtenir orientació i informació sobre les estudis universitaris, entre d’altres. Aquest també és un espai on la comunitat educativa tingui l’oportunitat de trobar-se i intercanviar experiències.


Curs Online -Gestiona amb èxit els teus diners\nDirigit a aquelles persones amb interès a millorar la gestió de la seva economia domèstica.\nCurs Online -Primers auxilis per a caçadors\nConeix les pautes bàsiques a seguir en cas d'emergència\nCurs Online -Elaboració de Cupcakes\nObre't les portes al món laboral, amb la professió que més t'agrada\nCurs Online -Iniciació al tast de Vins\nVols fer un regal original? T'apassiona el món del vi?\nCurs Online -Manipulador d'aliments\nObre't les portes al món laboral! Curs 100% online. Amb cetificat acreditatiu: Carnet de Manipulador d'Aliments\nCurs Online -Ayurveda "La ciència de la vida"\nAprèn com protegir i mantenir la salut, com curar les malalties i augmentar la longevitat segons l'Ayurveda\nCurs Online -Auxiliar d'ajuda a domicili\nObre't les portes al món laboral, acredita els teus coneixements i augmenta les possibilitats de trobar feina.\nCurs Online -Fotografia digital bàsic\nTreu partit a la teva càmera, i tira les millors fotos de les teves vacances!\nCurs Online -HORT URBÀ ECOLÒGIC\nConeix els principis bàsics sobre com produir hortalisses en un pati, terrassa o balcó. Els beneficis i tipus d'hort a casa i com fer-ho ecològic\nCurs Online -Rebosteria Nadalenca\nAprèn a elaborar postres nadalenques i impressiona als teus convidats aquestes Festes! Fes un regal original!\nCurs Online -Iniciació al disseny de videojocs\nCurs Online -Manteniment bàsic d'ordinadors\nIdentifica i soluciona possibles problemes en el teu equip informàtic sense dependència de cap servei tècnic\nCurs Online Elemental -Tall de pernil\nConeix en profunditat totes les tècniques per al tall del pernil.\nCurs Online -Adobe Photoshop (Nivell bàsic)\nAprèn a retocar les teves fotografies, i pressumeix dels llocs visitats a les vacances!\nCurs Online -Posicionament web a buscadors (SEO)\nUn lloc web no serveix de res, si ningú pot trobar-lo quan realitza una recerca als cercadors\nCurs Online -Contractes, Nòmines i Assegurances socials 2015\nConeix i posa't al dia de com funcionen els contractes, les nòmines i les assegurances socials. Es hora de reciclar-se!


Estat actual obres del mercat de Santa Caterina\n2004/2004_05_24_Estat_obres_mercat_Sta_Caterina.jpg dilluns, 24 de maig de 2004\nPersonatges Benedetta Tagliabue, arquitecta / Glòria esforzado, presidenta ass. comerciants / Carmel Sánchez- secretari A. Santa Caterina / Jordi Portabella, tinent d'alcalde de l'Ajuntament de Bcn / Jordi Casanovas, Victòria, Roser Pujals i David.\nEls treballs arquitectònics del mercat de Santa Caterina arriben a la seva recta final. En aquest moment s’esta procedint a col•locar els darrers remats perimetrals de la coberta del mercat, en la que ja s’ha acabat la instal•lació dels més de trescent mil hexàgons de ceràmica de 67 colors diferents que la composen.\nLa construcció de la coberta ha estat una de les fases més complicades del projecte, ja que totes les peces que la formen, els arcs metàl•lics, la sotacoberta de fusta i el cobriment de ceràmica, s’han fet artesanalment , peça per peça. Tot i que sembla un sostre molt delicat, la seva forma de coberta catalana, amb ones, fa que el manteniment sigui molt senzill.\nTall – Benedetta Tagliabue (4)\nEl nou mercat de Santa Cterina mantindrà, rehabilitada, la porxada original de 1845. La nau central té una superfície de 3.683 m quadrats, en els quals es repartiran les parades de venda, un supermercat i un àrea de restauració.\nLa façana no és l’unic element que el mercat manté del seu disseny anterior. El tancament de l’edifici es farà amb fusta, continuant amb la tradició dels mercats mediterrànis.\nTall – Benedetta Tagliabue (5)\nMentrestant, a l’interior de l’edifici, s’està procedint a la construcció de les oficines del mercat i a la col.locació d’un fals terra, sota el qual han de passar les instal.lacions dels serveis de les parades del mercat, així com l’estructura de les mateixes.\nPerò les obres estructurals del mercat de Santa Caterina havien d’estar enllestides a finals d’abril per que l’Institut municipal de mercats pogués començar la construcció de les parades. A hores d’ara encara no han acabat els treballs i no ho estaran fins d’aqui un mes.\nTall – Glòria esforzado (2)\nA causa d’aquest nou retard, els operadors de Santa Caterina no veuen viable el cumpliment de la data d’inauguració, prevista pel 25 de novembre. A més, els preocupa el fet que l’urbanització de l’Avinguda Cambó no es farà fins després de la inauguració del Mercat.\nTall – Glòria esforzado (4)\nDonades aquestes circumstàncies, els venedors li han comunicat al Districte de Ciutat Vella que no pensen traslladar-se al nou mercat fins que no estiguin enllestides totes les obres\nTall – Glòria esforzado (3)\nTall – Carmel Sánchez- secretari A. Santa Caterina\nEl que si avança és la negociació entre l’Ajuntament i els comerciants del mercat sobre les condicions per al trasllat dels paradistes. De moment ja s’ha pactat el nombre de parades que hi haurà.\nTall - Jordi Portabella (1)\nTall - Glòria esforzado (1)\nTall - Jordi Portabella (2)\nConfrontant amb la banda mar del mercat de Santa Caterina s’estan construint dos edificis amb un total de 59 habitatges. Seran apartaments de protecció oficial i de lloguer per a gent gran.\nLa rehabilitació integral del mercat ha permés també la incorporació de noves infraestructures en els soterranis, entre elles , la central de la xarxa de recollida pneumàtica d’escombreries del Casc Antic.\nI es que les obres de Santa Caterina suposen una intervenció urbanística que va més enllà de la construcció del mercat.\nTall benedetta (6)\nEl passat vuit de maig s’organitzaven unes jornades de portes obertes per que els veïns poguessin veure l’estat de les obres. Des de bon matí un gran nombre de veïns i curiosos\nVan poder veure , en visites guiades totes les novetas del nou mercat.\nTall Jordi Casanovas\nTall Roser Pujals\nLa data prevista per la inauguració del nou mercat és el 25 de novembre, diada de Santa Caterina, tot i que restarà pendent la urbanització de l’Avinguda Cambó.\nLa rehabilitació del Mercat de Santa Caterina és la pedra angular de la reordenació urbanística d’un barri emblemàtic i històric, que afegirà la seva energia a la que generen la Via Laietana i l’avinguda catedral, convertint aquest eix en un dels grans focus de vida del Ciutat Vella


3 raons per llegir el 'Drácula', de Bram Stoker, amb il·lustracions de Fernando Vicente\nGlobal icon-chevron-right Espanya icon-chevron-right Barcelona icon-chevron-right Drácula\nBram Stoker i Fernando Vicente\nPer Ricard Ruiz Garzón Data de publicació: dimarts 18 novembre 2014\nBram Stoker, amb il·lustracions de Fernando Vicente\n544 pàg. 29,80 € l Dràcula original, el de Stoker, el cine li ha posat mil rostres, però... i la iŀlustració? Hi ha èxits parcials d'Ana Juan i Luis Scafati, hi ha Eko, hi ha el gran Sätty... I ara, sota la premissa que ens mancava una edició clàssica del clàssic, hi ha el Drácula que Fernando Vicente ha iŀlustrat per a Reino de Cordelia amb la també clàssica traducció de Juan Antonio Molina Foix. Per mossegar-lo!\nRessaca post Halloween? Feu una prova: aneu a la llibreria, obriu-lo per pàgines com la 55, la 81, la 125, la 399, la 421 o la 486, i ja direu. Habitual de la premsa i amb vint llibres ja iŀlustrats, aquest pintor ha fet un Drácula ambiciós, artístic, interpretatiu, gens freak. Únic, com aquesta edició prologada per Luis Alberto de Cuenca i plena de detalls. Mireu la foto de Vicente al llibre: em trec el barret.\nCom Eko a Sexto Piso, també novetat, o com l'inèdit Pep Boatella, l'obra de Stoker tempta els artistes sense fi. I això, malgrat la vampirització, sovint indigna, a què se'l sotmet (us sonen Meyer o Gary Shore?). Per què? És hora de tornar-hi: modern per fragmentari, intens per mític, sagnant per afilat, Dràcula supera epígons i antecessors. Ja ho diu l'editor de Reino de Cordelia, citant Wilde: és la novel·la més fantàstica de la literatura.


K-Maristany: Bloc de pisos d'alta eficiència energètica.\nAquest projecte és un dels edificis plurifamiliars més grans que hem fet fins ara. Es tracta d’un bloc de pisos amb un total de 6 habitatges amb un total de dues plantes. Ubicat al barri del Poblenou, al carrer Olivé, hem aixecat aquest edifici de dues plantes d’on en resulten 6 habitatges d’altíssima eficiència energètica.\nTipologia Plurifamiliar entre mitgeres\nData de construcció estiu de 2021\nm² útils construïts 567\nHem aixecat aquest edifici de dues plantes i més de 500 m² al Poblenou, Barcelona. Aquest volum és una mostra de la versatilitat del nostre sistema constructiu, capaç de construir habitatges unifamiliars aïllats i també habitatges en alçada, bloc de pisos plurifamiliars.\nEn aquesta ocasió són sis habitatges, quatre de dues habitacions i dos de tres habitacions, els dos dels habitatges ubicats als baixos compten amb un pati propi.\nEl nostre petit gra de sorra a la capital per afavorir un canvi cap a un model d’habitatges més sostenible, tant pels materials constructius com en el resultat i l’eficiència energètica.


Carnaval a Deltebre - Socpetit.cat\nCarnaval a Deltebre\nEl cap de setmana del 13 i 14 de febrer tindran lloc a Deltebre les celebracions del Carnaval amb un programa d’activitats pensat per a tota la família, fins i tot per a les seves mascotes.\nLa principal novetat és la Rua de comparses que s’ha organitzat per al dissabte a la tarda i que clourà el seu recorregut amb una gran festa a la plaça de Vint de Maig.\nEnguany també es recupera la festa jove del dissabte a la nit. La temàtica escollida per disfressar-se és el món del cinema i les sèries de televisió. En el transcurs de la festa, que comptarà amb DJ’s coneguts, es premiaran les tres millors disfresses relacionades amb la temàtica escollida.\nEls més menuts també tindran una cita, el diumenge 14 de febrer, amb la Festa Infantil que també comptarà amb una petita Rua des del pati de l’escola Sant Miquel fins al Casal Esportiu “Lo Salat”. La festa continuarà amb animació infantil, xocolatada i també es premiaran les millors disfresses en les categories de pre-infantil, infantil, juvenil i comparses.\nCompleten les activitats del cap de setmana, la festa electró pijama “Midnie Night” al casal de l’esport “Lo Salat” de divendres nit, el 1r Carnaval Caní el dissabte al recinte festiu de Deltebre, la Cursa del Pont, que enceta el circuit Running Series a les Terres de l’Ebre, i el mercat artesanal de carnaval que es celebrarà el dissabte i el diumenge.\nMés informació i programa a Deltebre www.deltebre.cat


“Els participants reben formació, orientació i recursos professionals per convertir les seves inquietuds creatives en projectes d’emprenedoria i introduir-se al sector”, expliquen al Taller de Músics.\nEl projecte Cabal Musical celebra la festa de cloenda\nEls grups presentaran el treball realitzat durant els dos últims anys, en un acte que inclourà l’actuació en directe de les formacions\nLa Fàbrica de Creació Fabra i Coats acollirà, aquest dimarts al vespre, la Festa de Cloenda del projecte Cabal Musical 2018-2019. Es tracta d’un projecte d’innovació social per a la inclusió, basat en l’acompanyament artístic de joves músics, que promou el Taller de Músics.\nEls grups que hi han participat presentaran el treball realitzat durant els dos últims anys, en un acte que inclourà l’actuació en directe de les formacions i el passi dels seus videoclips.\nEls grups que hi participaran seran la banda de flamenco Borne Flamenco Cia, la cantant i compositora de pop rock Patrycia, la banda de rock simfònic Nicòmac, la cantant i compositora indie Mireia Inglés, la cantant de música llatina Juliette Robles, els cantants de música urbana Tato 930 i Dani, el grup de punk rock Tubieja, la banda de post rock Maat, el cantant i guitarrista de flamenco fusió Marc Suárez i el quartet de funky i soul Noelia Coque & The Delen John.\nEls concerts començaran a les 18.45h i l’entrada és lliure. “Els participants reben formació, orientació i recursos professionals per convertir les seves inquietuds creatives en projectes d’emprenedoria i introduir-se al sector”, expliquen al Taller de Músics.


El coronavirus a França: "estem confinats, però podem sortir a fer excercici" - Diari de Sabadell\nEl coronavirus a França: "estem confinats, però podem sortir a fer excercici"\nSabadellencs pel món en temps de coronavirus\nLa situació al país veí no s'allunya gaire de la nostra realitat: confinats, amb serveis mínims i empreses apostant pel teletreball. Això sí, es permet l'esport a l'aire lliure, d'un en un i amb un atestat a mà. Ho explica Mireia Fernández, sabadellenca i professora d'una escola de Villeurbanne, que està vivint el confinament lluny de la seva família.\nSegons les últimes dades, els casos a França escalen a 12.612, pràcticament la meitat dels casos a Espanya (24.926). Tot i això, dijous 12 de març el president francès, Emmanuel Macron, va anunciar el confinament i el tancament d'escoles.\n"De seguida, els supermercats i farmàcies es van omplir de persones en pànic per abastir-se", recorda Fernández, una escena que a Sabadell resulta familiar. Ara, "hi ha policies i militars a cada cantonada" i cada cop que la Mireia surt al carrer ha de portar amb ella un certificat que indica on va i la seva direcció de casa. "D'aquesta forma no ens podem allunyar gaire", diu. Sense el paper, explica, les multes poden escalar als 135 euros.\nLa Mireia surt a fer esport amb l'atestat a la mà / CEDIDA\nLa Mireia no sap si rebrà la seva nòmina aquest mes o no. És professora d'infants amb diversitat funcional a una escola pública nacional. "No puc teletreballar i el meu sou depèn de l'Ajuntament", però lamenta que no ha rebut cap correu electrònic informatiu.\nLa crisi sanitària del coronavirus, però, l'impedirà visitar a Sabadell com tenia previst per l'abril. "No crec que pugui sortir, les fronteres estan tancades i no tinc accés per ser resident francesa", indica.\nTemes:coronavirus, França, Sabadell, Sabadellencs pel món en temps de coronavirus\nFGC tanca el 2020 amb un 43% d’usuaris menys a Sabadell\nObituari de Sabadell del 26 de gener de 2021\nDimarts ennuvolat i amb lleuger descens de temperatura\nLa demanda es desploma a les xifres d’abans del perllongament\nFluidra, l’exemple amb segell sabadellenc de la incorporació d’una pime a la indústria 4.0\nLa quarta sessió del cicle de jornades de la Fundació per la Indústria posa en contacte grans empreses industrials amb pimes\nUn home mata la seva mare a Badia del Vallès\nLa dona ha aparegut morta amb evidents signes de violència dins del seu domicili